

Tájékoztató művek nevezéséhez
a XVIII. Egyetemi Képzőművészeti Tárlatra
2026. október 24-november 26.

A kiállítás célja bemutatni az Debreceni Egyetem egykori és jelenlegi hallgatói, oktatói, dolgozói, valamint az egyetemhez kötődő alkotók és meghívott művészek alkotásait.

Festményeket, fotókat keretezve, függeszthető állapotban, maximum 80cmx80cm méretben tudunk befogadni. Egyéb alkotásokat, kisplasztikákat vitrinben tudunk elhelyezni, maximum
20cmx30cmx30cm méretben, és legföljebb 5 kg súlyban. 

Minden alkotótól legföljebb 2 művet tudunk befogadni.

A nevezés feltétele, hogy az alkotók legkésőbb szeptember 15-én 12.00 óráig a
kltebaratikore@gmail.com
címre elküldjék a mű fényképét és az alábbi adatlapot kitöltve. A fényképek max 2 Mb méretűek legyenek, jpg formátumban, a file neve legyen:
alkotó neve – mű cime.jpg
Kérem, hogy csak a nevezni kívánt legföljebb 2 mű fényképét küldjék el.

A műveket az alábbi időpontokban lehet leadni, a Matematikai Épület M419 irodájában
(Egyetem tér 1, az épület a DEAC pálya és a Botanikus kert által határolt sarokban van).
szeptember 16 szerda 7.30-9.00 óra között
szeptember 17 csütörtök 14.00-16.00 óra között
szeptember 18 péntek 11.00-13.00 óra között

Kérjük, hogy a kitöltött adatlap egy példányát a mű hátlapjára ragasszák.

A beadott műveket zsűri válogatja. A zsűri által bemutatásra alkalmas alkotások az Élettudományi Épület és az Elméleti Tömb kiállító tereiben lesznek megtekinthetőek. A kiállított művek fényképeit honlapunkon is bemutatjuk.

A kiállítás megnyitóját október 24-re tervezzük. 
A beadott műveket a kiállítást követő napokban tudjuk visszaadni (a pontos időpontokat küldeni fogom).

Tisztelettel:
Dr. Gaál István egyetemi tanár
a KLTE Baráti Köre elnöke





Adatlap művek nevezéséhez
a XVIII. Egyetemi Képzőművészeti Tárlatra


	
	

	
Alkotó neve:


	

	
A mű címe:

	

	
A mű jellege
(festmény/fénykép/
kisplasztika,     )

	

	
a mű elkészítésének technikája
(olaj/pasztell/……)

	

	
Méret:

	

	
Kapcsolat az egyetemmel
(jelenlegi/korábbi oktató/dolgozó/hallgató,
vagy egyéb ismerettség.
meghívás, stb.)


	

	
Egyéb megjegyzés

	

	
	



